དུས་རབས་སྔ་མའི་ལོ་རབས་བརྒྱད་ཅུ་བའི་ཚུན་མི་རིགས་ཀྱི་རིག་གནས་སླར་ཉམས་གསོ་ལེགས་པོ་བྱུང་ཞིང་།ཁོང་གིས་ཀྱང་སྐོམ་པས་ཆུ་འདོད་པ་ལྟར་མཛེས་རིས་སྒྱུ་རྩལ་ལ་ཉམས་ཞིབ་གནད་དུ་ཐིངས་པ་བྱས་ཏེ།ས་གནས་རང་བཞིན་དང་མི་རིགས་རང་བཞིན་གྱི་ཁྱད་ཆོས་ལྡན་པའི་སྒྱུ་རྩལ་བརྩམས་ཆོས་མང་པོ་གསར་བཟོ་བྱས་ཡོད།ཁོང་གི་བརྩམས་ཆོས་ལ་གཟིགས་ཚེ།ཁྱོད་རང་འཛད་མཐའ་མེད་པའི་སྒྱུ་རྩལ་གྱི་ཞིང་ཁམས་ཤིག་ཏུ་འཁྲིད་ངེས་ཡིན་ཏེ།ད་ལྟ་དངོས་སུ་མཇལ་དུ་ཡོད་པའི་ཁོང་གི་རྡོ་བརྐོས་འབུར་མའི་བརྩམས་ཆོས་ཁྲོད་ཀྱི་ཐང་སྟོང་རྒྱལ་པོདངམཐུན་པ་སྤུན་བཞིམི་ལ་རས་པགསང་བདགསྒྲོལ་ལྗངའཕགས་པ་སྤྱན་རས་གཟིགས།རྗེ་ཙོང་ཁ་བཚེ་དཔག་མེདརྟ་མགྲིནཕུར་བ་བདུད་དཔུང་ཟིལ་གནོནཀུན་རིགགསང་འདུསའཇགས་བྱེདབདེ་མཆོགཞི་ཁྲོགུ་རུ་དྲག་པོརྡོར་སེམསམཁའ་འགྲོ་དཔལ་ཆེནགུ་རུ་དྲག་པའི་ཕུར་བུཐུགས་བརྩོན་རྒྱལ་བ་རྒྱ་མཚོསོགས་ལ་གཅིག་ལས་གཅིག་ལྷག་གི་གསོན་ཉམས་ལྡན་ཞིང་སངས་རྒྱས་དང་བླ་སྐུ་བཞུགས་སྟབས་ལྷོད་ཅིང་བྱིན་ཆགས་པ་དང་།ཁྲོ་བོ་རྣམས་ཀྱི་འགྱིང་སྟབས་ཟིལ་ཆེ་ཞིང་རྔམས་ཉམས་དེད་པ་སོགས་སྲོལ་རྒྱུན་སྒྱུ་རྩལ་གྱི་ཁྱད་ཆོས་མ་ཉམས་པའི་ཁར་ཁོང་རང་གི་བློ་གྲོས་ཀྱི་རྩལ་གྱིས་གསར་རྩོམ་བྱས་པས་ཐུན་མོང་མ་ཡིན་པའི་སྣང་བརྙན་ཞིག་མངོན་པར་གྲུབ་ཡོད།ལྷག་པར་དུ་བརྩམས་ཆོས་དེ་དག་ལས་རང་གི་བསམ་པའི་བརྩེ་དུང་དེ་ཕུན་སུམ་ཚོགས་པར་མཚོན་ཡོད་པས་སྲོལ་རྒྱུན་སྒྱུ་རྩལ་གྱི་ཚད་བཀག་ལས་ཆེས་ཆེར་བརྒལ་ཡོད་པའང་ཤེས་ཐུབ།